Δήμος Δράμας

Ο Δήμος Δράμας  είναι δήμος της περιφέρειας Ανατολικής Μακεδονίας και Θράκης που συστάθηκε  με το Πρόγραμμα Καλλικράτης. Προέκυψε από την συνένωση των προϋπάρχοντος δήμου Δράμας και  της Κοινότητας Σιδηρονέρου. Η έκταση του νέου Δήμου είναι 833.01 τ.χλμ και ο πληθυσμός του 58.944 κάτοικοι σύμφωνα με την απογραφή του 2011. Έδρα του νέου δήμου ορίστηκε η Δράμα.

Ενότητες και οικισμοί 

Ο Δήμος Δράμας αποτελείται από 2 «δημοτικές ενότητες», οι οποίες αντιστοιχούν στον προϋπάρχοντα δήμο Δράμας και την κοινότητα Σιδηρονέρου που ενσωματώθηκε σε αυτόν. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ.

Ενότητα Δράμας 

Η Δημοτική Ενότητα Δράμας αποτελούσε αυτόνομο δήμο πριν τη συνένωσή του με τη Δημοτική Ενότητα Σιδηρονέρου, σύμφωνα με το πρόγραμμα Καλλικράτης. Έχει (πραγματικό) πληθυσμό 55.632 κατοίκους. Σε αγκύλη αναγράφονται οι πληθυσμοί βάσει της Απογραφής του 2011.

 Δημοτική Κοινότητα Δράμας [ 45.828 ]  
 η Δράμα [ 44.823 ]  
 τα Αμπελάκια [ 322 ]  
 η Νέα Σεβάστεια [ 518 ]  
 οι Ταξιάρχες [ 146 ]
 ο Τιμόθεος [ 19 ] 
 Δημοτική Κοινότητα Ξηροποτάμου [ 2.735 ]  
 ο Ξηροπόταμος [ 2.554 ]  
 η Μεταμόρφωση Σωτήρος [ 181 ]  
 Δημοτική Κοινότητα Χωριστής -- η Χωριστή [ 2.725 ]
 Τοπική Κοινότητα Καλλιφύτου [ 1.600 ]  
 η Καλλίφυτος [ 1.282 ]  
 το Πανόραμα [ 318 ]  
 Τοπική Κοινότητα Καλού Αγρού -- ο Καλός Αγρός [ 1.178 ]
 Τοπική Κοινότητα Κουδουνίων -- τα Κουδούνια [ 996 ]
 Τοπική Κοινότητα Λιβαδερού [ 139 ]  
 το Λιβαδερό [ 73 ]  
 τα Δενδράκια [ 26 ]
 η Χαράδρα [ 40 ] 
 Τοπική Κοινότητα Μακρυπλαγίου [ 49 ]  
 το Μακρυπλάγιο [ 40 ]  
 ο Πολύκαρπος [ 9 ]  
 Τοπική Κοινότητα Μαυροβάτου -- ο Μαυρόβατος [ 736 ]
 Τοπική Κοινότητα Μικροχωρίου -- το Μικροχώρι [ 630 ]
 Τοπική Κοινότητα Μοναστηρακίου [ 883 ]  
 το Μοναστηράκιον [ 785 ]  
 ο Βαθύλακκος [ 98 ]  
 Τοπική Κοινότητα Μυλοποτάμου -- ο Μυλοπόταμος [ 711 ]
 Τοπική Κοινότητα Νικοτσάρας (της πρώην κοινότητας Αργυρουπόλεως) -- ο Νικοτσάρας [ 322 ]

Διατελέσαντες Δήμαρχοι Δράμας

Ενότητα Σιδηρόνερου 

Η πρώην κοινότητα και νυν δημοτική ενότητα Σιδηρόνερου έχει (πραγματικό) πληθυσμό 430 κατοίκους και καταλαμβάνει έκταση 351,3 τ.χλμ.. Έδρα της κοινότητας ήταν το Σιδηρόνερο. Πριν τη συνένωσή της με το νέο Δήμο ήταν η μεγαλύτερη σε έκταση κοινότητα της Ελλάδας.

Περιλαμβάνει τα παρακάτω δημοτικά διαμερίσματα και οικισμούς: (Σε αγκύλη οι πληθυσμοί κατά την Απογραφή του 2011)
 Τοπική Κοινότητα Σιδηρονέρου [ 310 ]  
 το Σιδηρόνερο [ 228 ]  
 το Καλλίκαρπο [ 24 ]  
 το Οροπέδιο [ 23 ]  
 οι Παππάδες [ 35 ]  
 Τοπική Κοινότητα Σκαλωτής -- η Σκαλωτή [ 102 ]
 τα Κλειστά [ 0 ]

Κοινοτάρχες 

Στις εκλογές του 1978 κέρδισε ο Κωνσταντίνος Τοκατλίδης.
 1979-1982 Κωνσταντίνος Τοκατλίδης
 1983-1986 Τιμόθεος Παπαδόπουλος
 1987-1994 Δημήτριος Γραμματικός (1η φορά)
 1995-2002 Παναγιώτης Παπαχρυσοστομίδης
 2003-2006 Δημήτριος Γραμματικός (2η φορά)
 2007-2010 Κωνσταντίνος Σκούλος

Εκδηλώσεις

Στη Δράμα λαμβάνουν χώρα διάφορα πολιτιστικά γεγονότα καθ' όλη τη διάρκεια του έτους με πρωτοβουλία του Δήμου και σε συνεργασία με φορείς και συλλόγους. Ένα από αυτά είναι το «Διεθνές Φεστιβάλ Ταινιών Μικρού Μήκους» κάθε Σεπτέμβριο. Άλλο σημαντικό είναι το φεστιβάλ τραγουδιού «Dramaica Youth Festival» που πραγματοποιείται ετησίως στο χώρο των πηγών της Αγίας Βαρβάρας και παίρνουν μέρος τοπικά συγκροτήματα αλλά και άλλα συγκροτήματα από όλη την Ελλάδα.

Ακόμη, την πρώτη εβδομάδα του Ιουνίου διοργανώνεται η «ΔραμΟΙΝΟγνωσία», με αντικείμενο το κρασί και την τέχνη της παρασκευής, αλλά και της απόλαυσής του, καθώς και την πλούσια τοπική γαστρονομία σε μία κατεξοχήν οινοποιητική περιοχή της χώρας. Αξιόλογες δράσεις και εκδηλώσεις πραγματοποιούνται στην πόλη της Δράμας στο πλαίσιο των Ελευθερίων της Δράμας την 1η Ιουλίου.

Πλήθος πολιτιστικών εκδηλώσεων εκτείνονται κατά τη διάρκεια όλου του χρόνου και στα χωριά της Δράμας, όπως για παράδειγμα η αναβίωση εθίμων όπως το Καρναβάλι στη Χωριστή κ.ά.

Χρυσοστόμεια
Τα Χρυσοστόμεια είναι ετήσιοι αθλητικοί αγώνες Στίβου υπό την αιγίδα της Ιεράς Μητροπόλεως Δράμας με συνδιοργανωτές την ΔΕΚΠΟΤΑ Δράμας, την ΕΑΣ ΣΕΓΑΣ Αν. Μακεδονίας – Θράκης και τα Σωματεία Στίβου και Άρσης Βαρών Ν. Δράμας. Διοργανώνονται τον Σεπτέμβριο κατά τη μνήμη του Αγίου Χρυσοστόμου Σμύρνης στον ναό του Αγίου και στο Εθνικό Στάδιο της πόλης.

Με τους αγώνες τιμάται η μνήμη του Αγίου Χρυσοστόμου Σμύρνης προστάτη των αθλητών, καθώς ο άγιος επέδειξε σημαντική δράση και ενδιαφέρον για την ενασχόληση της νεολαίας με αθλητικές δραστηριότητες και τη δημιουργία αθλητικών εγκαταστάσεων, κατά την αρχιερατεία του ως Μητροπολίτης Δράμας αλλά και μετέπειτα ως Σμύρνης.

Ονειρούπολη
Επίσης όλο τον Δεκέμβριο λαμβάνει χώρα στη Δράμα, η μεγαλύτερη Χριστουγεννιάτικη Γιορτή της χώρας, η «Ονειρούπολη Δράμας», ένα μαγικό χριστουγεννιάτικο χωριό, που θυμίζει έντονα τα αντίστοιχα Χριστουγεννιάτικα χωριά της Κεντρικής Ευρώπης.

Παραπομπές 

Δήμος Δράμας